Acacia

Acacia is 'n plantgenus wat behoort tot die subfamilie Mimosoideae wat op sy beurt behoort tot die familie Fabaceae. Akasias se blare is dubbelveervormig saamgestel met klein tot baie klein veeragtige blaartjies. Die blomme is donserig en geel of wit. Al die inheemse akasias het dorings terwyl dié wat uit Australië ingevoer is doringloos is. Baie van die uitheemse bome het genaturaliseer geraak; voorbeelde is die wattel-, swarthout- en rooikransbome. Laasgenoemde is 'n ernstige plaag en geklassifiseer as 'n indringerplant. Van die inheemse spesies skei gom af wat gebruik kan word vir die maak van lekkergoed en kleefmiddels.

Daar is reeds in 2011 besluit om alle Acacia's met 'n oorsprong uit Afrika se genus naam na Vachellia of Senegalia te verander. DNS-toetse het bewys dat die spesies verskil. Die naamsverandering word nou eers in Suid-Afrika toegepas.

Spesies 
 Brisbanegouewattel (Acacia fimbriata)  
 Buikdoring (Acacia luederitzii)
 Enkeldoring (Acacia robusta)
 Gewone haakdoring (Acacia caffra)
 Haak-en-steek (Acacia tortilis)
 Horingdoring (Acacia grandicornuta)
 Koorsboom (Acacia xanthophloea) 
 Lekkerruikpeul (Acacia nilotica)
 Rooidoring (Acacia gerrardii)
 Soetdoring (Acacia karroo)
 Swartwattel (Acacia mearnsii)
 Vaalkameeldoring (Acacia haematoxylon)
 Vaalmimosa (Acacia podalyriifolia)
 Vlamdoring (Acacia ataxacantha)

Foto's van verskeie spesies

Sien ook 

 Alfabetiese lys van Suid-Afrikaanse bome

Bron 
 Algemene gids tot BOME. Keith, Paul & Meg Coates Palgrave. 2000. ISBN 1-86872-527-8

Verwysings 

 
Bome van Afrika
Peulplante